29/05/2019 | Administración LocalMunicipal
Cambre
Anuncio Resolución da Alcaldía nº 765/2019

Esta Alcaldía, con data 12 de abril de 2019, ditou a resolución núm.765/2019 que literalmente se transcribe a seguir: “Con data 4 de abril de 2019 emítese proposta-informe de necesidade de contratación, asinado polo coordinador de actividades culturais e educativas, o concelleiro delegado da Área de Cultura, Deportes e Mobilidade e polo alcalde, para a contratación das actuacións artísticas incluidas na programación da Rede Cultural 2019 e solicitadas á Deputación Provincial da Coruña no evento “Noutrora” (Pirilampo, Eduardo Coma Cimarrón String Dúo, El Club de Ray Charles), por un importe de de 8.185,95 € sen IVE e 9.905,00 €, IVE incluído. Motívase a contratación no cumprimento das competencias municipais en materia de promoción da cultura e ocupación do tempo libre reguladas no art.25.2. l) e m), da Lei 7/85 do 2 de abril, reguladora das bases do réxime local, isto de conformidade co establecido no artigo 118.1 da LCSP e Resolución de Alcaldía núm.872/2018, do 3 de maio. Con data 3 de abril de 2019 solicítase á Intervención municipal a emisión de informe de consignación orzamentaria e contratos subscritos con empresas, xustificando a invitación a unha única entidade no feito de que se trata do “representante artístico en exclusiva dos grupos”. Con data 8 de abril de 2019 emítese informe polo interventor municipal de consignación orzamentaria adecuada e suficiente na aplicación orzamentaria 2019 334 22609 “Actividades culturais” e de que respecto da entidade á que se ten previsto solicitar oferta non constan contratacións anteriores dentro do actual exercicio orzamentario, sendo o órgano competente para a autorización e aprobación do gasto e para a adxudicación a Xunta de Goberno Local. Con data 10 de abril de 2019 e nº de rexistro 201999900000492 preséntase oferta e documentación pola entidade “Music Arte Rey Saavedra, S. C.”. Con data 11 de abril de 2019 emítese informe pola dinamizadora cultural onde consta que foi invitada a entidade “Music Arte Rey Saavedra S, C.” que presentou oferta por importe de 8.185,95 euros sen IVE, 9.905,00 IVE incluido, formulando proposta de adxudicación do servizo á entidade “Music Arte Rey Saavedra, S. C.” co CIF J70238183 e domicilio na Avenida Casanova de Eiris nº 25, piso 8, porta A, 15009 A Coruña, no prezo antedito, por ser a única entidade invitada a participar, ao se tratar da entidade representante das tres agrupacións artísticas. Os artigos 118.1 e 131.3 da Lei 9/2017, do 8 de novembro, de contratos do sector público, pola que se transpoñen ao ordenamento xurídico español as Directivas do Parlamento Europeo e do Consello 2014/23/UE e 2014/24/UE, do 26 de febreiro de 2014, establecen que se consideran contratos menores os contratos de valor estimado inferior a 40.000 euros, cando se trate de contratos de obras, ou a 15.000 euros, cando se trate de contratos de subministración ou de servizos, sen prexuízo do disposto no artigo 229 en relación coas obras, servizos e subministracións centralizados no ámbito estatal, e que poderán adxudicarse directamente a calquera empresario con capacidade de obrar e que conte coa habilitación profesional necesaria para realizar a prestación, cumprindo coas normas establecidas no artigo 118. Visto o informe emitido pola técnica de xestión de Administración xeral de data 12 de abril de 2019. Visto canto antecede, por parte desta Alcaldía considérase comprobado o cumprimento da regra contida no artigo 118.3 da LCSP, respecto de que non se está alterando o obxecto do contrato para evitar a aplicación das regras xerais de contratación, e que o contratista non ten subscrito máis contratos menores que individual ou conxuntamente superen a cifra que consta no apartado primeiro deste artigo. Tendo en conta que a próxima Xunta de Goberno Local ordinaria se celebra o próximo martes día 16 de abril de 2019, e que a primeira das actuacións previstas no expediente de referencia está previsto que teña lugar mañán sábado, día 13 de abril. Visto que, por Resolución de Alcaldía núm.447/2016, do 18 de marzo, deleguei as miñas competencias como órgano de contratación na Xunta de Goberno Local. Tendo en conta o establecido no artigo 57.1 do Regulamento Orgánico Municipal, e o artigo 10 da Ley 40/2015, de 1 de outubro, de réxime xurídico do sector público, respecto da posibilidade de avocación dun ou varios asuntos cuxa resolución corresponda por delegación a outro órgano, avocación que deberá realizarse mediante acordo motivado que se notificará aos interesados. Tendo en conta o principio xeral de eficacia que debe rexer na actuación das administracións públicas, así como os principios de celeridade e simplificación administrativa na ordenación dos procedementos administrativos (artigo 3 da Lei 40/2015, artigos 71 e 72 da Lei 39/2015 e artigo 147 do Real decreto 2568/1986), e tendo en conta a urxencia na adxudicación da presente contratación menor, toda vez que a data prevista para o comezo da execución do contrato é o sábado 13 de abril actual, avoco as competencias delegadas por esta Alcaldía na Xunta de Goberno Local por Resolución núm.447/2016, do 18 de marzo, e en aplicación do artigo 10 da Lei 40/2015, de réxime xurídico do sector público, RESOLVO: Primeiro: Aprobar a proposta para a contratación das actuacións artísticas incluidas na programación da Rede Cultural 2019 e solicitadas á Deputación Provincial da Coruña no evento “Noutrora” (Pirilampo, Eduardo Coma Cimarrón String Dúo, El Club de Ray Charles), por un importe de de 8.185,95 € sen IVE e 9.905,00 €, IVE incluído. Segundo: Aprobar o gasto con cargo á aplicación orzamentaria 2019 334 22609 Terceiro: Acordar a contratación como contrato menor, expediente 2019/C002/000122, isto en aplicación do establecido nos artigos 118 e 131.3 da Lei 9/2017, do 8 de novembro, de contratos do sector público, pola que se traspoñen ao ordenamento xurídico español as directivas do Parlamento Europeo e do Consello 2014/23/UE e 2014/24/UE, do 26 de febreiro de 2014. Cuarto: Adxudicar a contratación das actuacións artísticas incluidas na programación da Rede Cultural 2019 e solicitadas á Deputación Provincial da Coruña no evento “Noutrora” (Pirilampo, Luciano Alejandro Irulegui Ambelez String Dúo, El Club de Ray Charles), ao licitador “Music Arte Rey Saavedra, S. C.” co CIF J70238183 e domicilio na Avenida Casanova de Eiris nº 25, piso 8, porta A, 15009 A Coruña, no prezo de 8.185,95 euros sen IVE, 9.905,00 IVE incluido, por ser a única entidade invitada a participar, ao se tratar da entidade representante das tres agrupacións artísticas solicitadas. Quinto: De conformidade co establecido no artigo 118.1 da LCSP deberá incorporarse ao expediente a factura correspondente, que deberá reunir os requisitos que as normas de desenvolvemento da Lei establezan. Sexto: Designar como responsable do contrato á dinamizadora cultural, dona Teresa Amelia Mc Connell Urech, a quen corresponderá supervisar a súa execución e asegurar a correcta realización da prestación pactada. Setimo: Notifíquese á dinamizadora cultural, dona Teresa Amelia Mc Connell Urech, responsable do contrato, así como ao departamento de Intervención, para a súa constancia e para os efectos oportunos. Oitavo: Notificar os presentes acordos ao interesado, facéndolle saber que, de conformidade co establecido no artigo 114 da Lei 39/2015, do 1 de outubro, do procedemento administrativo común das administracións públicas, pon fin á vía administrativa, polo que, a teor do establecido nos artigos 112 e 123 da citada lei, poderá recorrerse potestativamente en reposición ou impugnalo directamente ante a xurisdición contencioso-administrativa. O prazo para interpoñer o recurso de reposición é dun mes a contar dende o día seguinte á recepción desta notificación e deberá presentalo ante o señor alcalde (artigo 124 da Lei 39/125 e artigo 21.1 k) da Lei 7/1985, do 2 de abril, regula das bases do réxime local). O prazo para interpoñer o recurso contencioso-administrativo é de dous meses a contar dende o día seguinte á recepción desta notificación e deberá presentalo perante o Xulgado do Contencioso-Administrativo da Coruña ou a Sala do Contencioso-Administrativo do Tribunal Superior de Xustiza de Galicia (segundo a distribución competencial establecida nos artigos 8 e 10 da Lei 29/1998, do 13 de xullo, reguladora da xurisdición contencioso-administrativa), todo isto sen prexuízo de que poida exercitar, de ser o caso, calquera outro recurso que estime procedente. Noveno: De conformidade co establecido no artigo 51 do Regulamento Orgánico Municipal respecto das formalidades para a modificación posterior das delegacións, se dea conta á Xunta de Goberno Local na primeira sesión ordinaria que teña, así como ao Pleno Municipal e se publique no Boletín Oficial da Provincia” O que se publica para coñecemento xeral. Cambre, 24 de maio de 2019. O alcalde Óscar A. García Patiño